4.

opfordrer Rådet til at tage hensyn til følgende overvejelser i forbindelse med ændring af FRA-forordningen: i) Forordningens anvendelsesområde I overensstemmelse med de ændringer, der følger af Lissabontraktatens ikrafttræden, bør ordet »Fællesskabet« erstattes af ordet »Unionen« i hele forordningen — dette indebærer, at Unionens eller medlemsstaternes handlinger eller aktiviteter i forbindelse med eller inden for rammerne af den fælles udenrigs- og sikkerhedspolitik såvel som inden for området med frihed, sikkerhed og retfærdighed bør være omfattet af FRA; i denne forbindelse bør det være klart, at FRA's mandat omfatter området politisamarbejde og retligt samarbejde i straffesager og spørgsmål vedrørende respekten for de grundlæggende rettigheder ved Unionens ydre grænser (i overensstemmelse med artikel 77 i TEUF) og også fokuserer på spørgsmål vedrørende gensidig anerkendelse af retsafgørelser og domme medlemsstaterne imellem; fremhæver FRA's vigtige rolle med hensyn til at levere værdifulde input og bidrag i forbindelse med procedurerne i henhold til artikel 7 i TEU og årsrapporten om retsstatsprincippet; mener, at FRA også fremover bør bidrage inden for rammerne af forordning (EU, Euratom) 2020/2092 om en generel ordning for konditionalitet til beskyttelse af Unionens budget (2); understreger i denne forbindelse FRA's rolle som et instrument til at forsvare principperne om demokrati, retsstatslighed og grundlæggende rettigheder, navnlig i en tid kendetegnet ved foruroligende autoritære tendenser; ii) Samarbejde med tredjelande Observatørmedlemskab bør ikke begrænses til kandidatlande eller lande med en stabiliserings- og associeringsaftale, men bør være åbent for andre tredjelande såsom lande i Det Europæiske Økonomiske Samarbejdsområde/Den Europæiske Frihandelssammenslutning, Det Forenede Kongerige og — såfremt FRA's bestyrelse anser det for passende — lande, der er omfattet af den europæiske naboskabspolitik iii) Arbejdsområder Ud over bekæmpelse af racisme, fremmedhad og intolerance i forbindelse hermed, jf. artikel 5, stk. 2, litra b), i FRA-forordningen, og den mere generelle forpligtelse til at bekæmpe enhver form for forskelsbehandling og hadforbrydelse bør følgende arbejdsområder nævnes udtrykkeligt i den operationelle del af den nye forordning: bekæmpelse af sigøjnerhad, antisemitisme, islamofobi, racisme mod sorte og farvede personer, beskyttelse af rettigheder for personer, der tilhører mindretal, og respekt for politiske eller andre anskuelser iv) Årlig og flerårig programmering Kommissionens forslag om at ophæve den nuværende femårige flerårige ramme bør der tages positivt imod med henblik på at ophøre med at fastsætte tematiske begrænsninger for hver femårsperiode og dermed sætte FRA i stand til at tilpasse sit arbejde og sit tematiske fokus til andre prioriteter, der måtte opstå; FRA bør udarbejde sin programmering i tæt samråd med dets nationale forbindelsesofficerer med henblik på at koordinere de vigtigste tematiske arbejdsområder med medlemsstaternes nationale myndigheder så godt og effektivt som muligt; udkastet til programmeringsdokument bør sendes til Rådets kompetente forberedende organ og Europa-Parlamentet til drøftelse, og på baggrund af resultatet af disse drøftelser skal direktøren for FRA forelægge udkastet til programmeringsdokument for FRA's bestyrelse med henblik på vedtagelse;